
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 48
                                                              din 31 martie 2016
         pentru aprobarea ”Regulamentului privind regimul finanţărilor nerambursabile alocate de la
         bugetul local al municipiului Sighişoara pentru activităţi nonprofit de interes local”


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8395/III/24.03.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare;

Ţinând cont de prevederile Legii nr. 52/2003 privind transparenţa decizională în administraţia publică, republicată;

Văzând Raportul de specialitate cu nr. 8394/III/24.03.2016 al Direţiei Relaţii Publice şi Comunicare, prin care se propune aprobarea „Regulamentului privind regimul finanţărilor nerambursabile alocate de la bugetul local al municipiului Sighişoara pentru activităţi nonprofit de interes local”, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism şi socială;

Ţinând cont de amendamentul formulat în plenul şedinţei ordinare a Consiliului Local Sighişoara de către domnul consilier local Bândea Dan - Eugen, amendament însuşit şi votat de către membrii Consiliului Local Sighişoara; 

În temeiul prevederilor art. 36 alin. (2) lit. d), alin. (6) lit. a) pct. 4, 5 şi 6, art. 45 alin. (1) şi a art. 115 alin. (1) lit. b) din Legea nr. 215/2001, Legea administraţiei publice locale, republicată, cu completările şi modificările ulterioare,




         H O T Ă R Ă Ş T E:


Art. 1.  Se aprobă „Regulamentul privind regimul finanţărilor nerambursabile alocate de la bugetul local al Municipiului Sighişoara pentru activităţi nonprofit de interes local”, prevăzut în Anexa nr. 1, care face parte integrantă din prezenta hotărâre.


Art. 2. Se aprobă Contractul cadru de finanţare nerambursabilă din bugetul local al Municipiului Sighişoara a activităţilor nonprofit de interes local, prevăzut în Anexa nr. 2, care face parte integrantă din prezenta hotărâre.


Art. 3. Se aprobă programul anual pentru anul 2016, al finanţărilor nerambursabile de la bugetul local al Municipiului Sighişoara, prevăzut în Anexa nr. 3, care face parte integrantă din prezenta hotărâre.


Art. 4. (1) Se aprobă constituirea Comisiei de evaluare şi selecţionare a proiectelor de finanţare nerambursabilă alocate de la bugetul local al municipiului Sighişoara pentru activităţi nonprofit de interes local formată din 5 membri, dintre care 3 membri numiţi prin dispoziţia primarului şi 2 membri desemnaţi din partea Consiliului Local Sighişoara.


(2) Secretarul comisiei menţionate la aliniatul precedent va fi numit prin dispoziţia primarului, din cadrul aparatului de specialitate al primarului şi nu are drept de vot.

Art. 5. Se desemnează din partea Consiliului Local Sighişoara ca reprezentanţi în Comisia de evaluare şi selecţionare a proiectelor de finanţare nerambursabilă alocate de la bugetul local al municipiului Sighişoara pentru activităţi nonprofit de interes local, următorii consilieri locali:

1. Membru titular - 

2. Membru titular - 

3. Membru supleant - 
4. Membru supleant -
Art. 6. Se aprobă constituirea Comisiei de soluţionare a contestaţiilor formată din 5 membri, dintre care 3 membri numiţi prin dispoziţia primarului şi 2 membri desemnaţi din partea Consiliului Local Sighişoara.


(2) Secretarul comisiei menţionate la aliniatul precedent va fi numit prin dispoziţia primarului, din cadrul aparatului de specialitate al primarului şi nu are drept de vot.


Art. 7. Se desemnează din partea Consiliului Local Sighişoara ca reprezentanţii în Comisia de soluţionare a contestaţilor, următorii consilieri locali:




1. Membru titular - 



2. Membru titular - 



3. Membru supleant - 



4. Membru supleant - 

Art. 8. Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara, Viceprimarul Municipiului Sighişoara, Direcţia  Relaţii Publice şi Comunicare, Direcţia Economică, Biroul Achiziţii, Accesare Fonduri Europene şi Management Proiecte şi Biroul Juridic din cadrul Municipiului Sighişoara.


Art. 9. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

             Iosif Marin
 Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia  Relaţii Publice şi Comunicare;

  1 ex. Direcţia Economică;

  1 ex. Biroul Achiziţii, Accesare Fonduri Europene şi Management Proiecte
  1 ex. Biroul Juridic.
11 ex. 

B.A.
